als_Latn dik_Latn tur_Latn
Ministria e Mbrojtjes e Katarit ka bërë të ditur të mërkurën se ka nënshkruar një marrëveshje për blerjen e 36 aeroplanëve luftarakë të llojit F-15 nga SHBA’ja për një shumë prej 12 miliardë dollarëve, transmeton Gazeta Metro.
Marrëveshja është kompletuar, përkundër faktit që shteti i Katarit u kritikua kohët e fundit nga Presidenti amerikan Donald Trump, i cili tha se shteti i Gjirit është përkrahës i terrorizmit, shkruan Euronews.
Sekretari amerikan i Mbrojtjes, James Mattis dhe disa përfaqësues të Katarit u takuan të mërkurën për të përmbyllur këtë marrëveshje. /gazetametro.net
als_Latn als_Latn als_Latn